Cântăreața de muzică populară Maria Constantin a ajuns la Urgențe, luni, 13 mai 2024, după ce a încercat să-și trateze singură, acasă, o afecțiune medicală. Artista îi ține la curent pe fani cu evoluția stării sale de sănătate și se arată a fi optimistă: „Doamne-Doamne e cu mine!”. Foto
Maria Constantin este un nume cunoscut în breasla tânără a cântăreților de muzică populară din România. Datorită talentului său muzical, dar nu numai a reușit să își formeze o comunitate importantă de fani, care îi urmăresc îndeaproape activitatea în mediul online.
Pe platformele sociale, Maria Constantin își ține la curent fanii cu schimbările ce se produc în viața ei, intimă sau profesională. În urmă cu aproximativ trei ore, cântăreața de muzică populară a făcut publice imagini ce i-au neliniștit, în primă fază, pe fani. Tânăra apare la spital.
Maria Constantin a încărcat la InstaStory, pe contul său de Instagram, un videoclip în care apare stând întinsă pe un pat de spital, cu perfuzie la mână și bandajul specific. Cântăreața de muzică populară a stârnit îngrijorări în rândul fanilor săi, până când i-a asigurat că se simte cât de cât bine.
Se pare că tânăra artistă suferă de bronșită, o afecțiune mai severă decât răceala comună, însă nu la fel de periculoasă ca pneumonia. Bronșita reprezintă inflamarea bronhiilor și a bronșiolelor, afecțiunea fiind asociată cu mucus în exces. Maria Constantin a încercat să trateze condiția medicală singură, acasă.
Cântăreața de muzică populară le-a mărturisit urmăritorilor săi de pe Instagram că a vrut să se trateze singură, acasă, cu ajutorul unor medicamente, fără a apela la specialiști. A dat însă, greș, așa că a ajuns în cele din urmă la Urgențe, pentru a primi îngrijiri de specialitate.
„Dragii mei, așa e când crezi că o bronșită se poate rezolva acasă, cu medicamente. Până la urmă, fac ce fac și tot la Urgențe ajung. Dar vă țin la curent”, este mesajul transmis de Maria Constantin pe InstaStory.
Tânăra interpretă de muzică populară s-a arătat a fi totuși optimistă privind evoluția stării sale medicale. Maria Constantin este convinsă că își va reveni rapid. În plus, se simte încurajată de gândul că Dumnezeu îi este alături, după cum a precizat și în mesajul transmis fanilor săi în mediul online.
„O să fiu bine, sunt sigură. Doamne-Doamne e cu mine!”, s-a exprimat Maria Constantin la finalul materialului video încărcat pe Instagram.